  Майя Бывальцева Кам шур вамен выж доры нуись сюрес люкетъёсты выльдонэз йылпумъяло. Таяз арын 400 миллион манет котыр кутэмын луыны быгатоз, вераз элькун тӧролэн резиденцияз ортчем кенешонын улосвылысь транспортъя но сюрес возёсъя министр Виктор Вахромеев. Вераськон мынэ Ижкар-Сарапул но Костино-Камбарка сюресъёс сярысь. Министрлэн верамезъя, объектъёслэн огъя дунзы 5 миллиард манетлэсь ятыр. Ужъёсты быдэстыны кулэ куинь арскын. «Объектъёс арысь аре выжозы, соослэн огъя дунзы 5 миллиард манетлэсь трос. Коньдон федерациысь. Туэ 400 миллион манетэз уже кутэмын луоз. 3 арскын Ижкар-Сарапул сюреслэсь 35 иськемзэ но Костино-Камбарка сюреслэсь 28,5 иськемзэ выльдыны кулэ», — пусйиз Вахромеев. Азьвылгес верамын вал, Кам но Буй шуръёс вамен выжъёс вылтӥ ужан мынон-ветлонэз усьтӥзы ни шуыса. Тегъёс: Мерлык Авто Транспорт Удмуртия сюресъёс тупатъянужъёс  